Dzelzceļa līnija Rīga—Daugavpils

thumb|250px|Dzelzceļa līnijas Rīga—Daugavpils karte

**Dzelzceļa līnija Rīga—Daugavpils** ir dzelzceļa līnija Latvijā, kura ir 218 kilometrus gara. Šī līnija ir viena no pirmajām dzelzceļa līnijām Latvijā.

Mūsdienās tā ietver sevī iecirkņus Rīga—Krustpils un Krustpils—Daugavpils. Brauciens no Rīgas līdz Daugavpilij ar dīzeļvilcienu ilgst 3 stundas un 22 līdz 33 minūtes (atkarīgs no konkrēta reisa), bet ar ekspreša dīzeļvilcienu — 2 stundas un 46 minūtes. Līnijā Rīga—Krustpils kursē dīzeļvilcieni maršrutos Rīga—Krustpils, Rīga—Rēzekne, Rīga—Zilupe, bet posmā līdz Pļaviņām — maršrutos Rīga—Madona, Rīga—Gulbene. Līnijas sākumposms līdz Aizkrauklei ir elektrificēts un tajā kursē elektrovilcieni maršrutos Rīga—Ogre, Rīga—Lielvārde, Rīga—Aizkraukle. Līnijā ir intensīva kravas vilcienu kustība (piemēram, saskaņā ar 2015./2016. gada grafiku, iecirknī Pļaviņas—Šķirotava dienā bija paredzēti 37 kravas vilcieni Rīgas virzienā, 33 — Pļaviņu virzienā, bet iecirknī Daugavpils—Krustpils — 38 kravas vilcieni Krustpils virzienā, 37 — Daugavpils virzienā). Posmā Rīga—Krustpils ir divi sliežu ceļi, pārējā līnijā ir viens sliežu ceļš.

## Vēsture
Dzelzceļa līniju atklāja . To uzbūvēja un kā dzelzceļa līnija Rīga—Orla tā piederēja Rīgas—Daugavpils dzelzceļa sabiedrībai līdz 1894. gadam, kad tā pārgāja valsts īpašumā. Līnija visā tās garumā bija uzbūvēta ar diviem sliežu ceļiem. Pirmās dzelzs sliedes piegādāja angļu uzņēmums *Weardale Iron Company*, 1874. gadā tās nomainīja pret Vācijā ražotajām dzelzs sliedēm ar tērauda virsmu, bet 1881. gadā sāka uzstādīt tērauda sliedes. *Stephenson & Newcastle* ražotā lokomotīve pirmā sāka kursēt šajā līnijā.

Pirmā pasaules kara laikā dzelzceļa līnija, atrodoties frontes līnijas tiešā tuvumā, bija sabombardēja. Cieta gan staciju ēkas, kā arī pārējā dzelzceļa infrastruktūra. Pēc kara atjaunoja tikai vienu no diviem sliežu ceļiem. Tikai 1953. gadā atjaunoja otro sliežu ceļu no Rīgas līdz Ogrei, vēlāk arī līdz Skrīveriem.

 atklāja elektrificēto iecirkni Rīga—Ogre, tā paša gada decembrī to pagarināja līdz Pārogrei, 1968. gadā — līdz Jumpravai, bet 1972. gadā — līdz Aizkrauklei.

1990. gadu sākumā posmos Lielvārde—Kaibala, Jumprava—Dendrārijs uzbūvēja otro sliežu ceļu. 1990. gadu vidū posmā Rīga—Krustpils pārgāja uz kilometrāžu, skaitot no Rīgas, līdz tam kilometrus skaitīja no Maskavas.

2011. gada septembrī uzsāka otrā sliežu ceļa izbūvi posmā Skrīveri—Krustpils. 
Vērienīgo dzelzceļa projektu (vairāk nekā 100 miljoni eiro) 56 km garumā īstenoja 2010. gadā konkursā izvēlētā uzņēmumu apvienība Skonto būve, BMGS, ACB un Binders.
Projekta gaitā posmā Skrīveri—Krustpils rekonstruēja un modernizēja arī esošo infrastruktūru (stacijas un to ēkas, pārbrauktuves, peronus, tiltus un caurtekas, signalizācijas, telekomunikāciju un elektroapgādes sistēmas). Būvdarbus pilnībā pabeidza , bet svinīgā atklāšana notika Aizkraukles stacijā .

## Stacijas, pieturas punkti un ceļa posteņi
# Rīga
# Vagonu parks
# Jāņavārti
# Daugmale
# Šķirotava
# Gaisma
# Rumbula
# Dārziņi
# Dole
# Salaspils
# Saulkalne
# Ikšķile
# Jaunogre
# Ogre
# Pārogre
# Ciemupe
# Ķegums
# Lielvārde
# Kaibala
# Jumprava
# Skrīveri
# Muldakmens
# Aizkraukle
# Koknese
# Alotene
# Pļaviņas
# Krustpils
# Asote
# Trepe
# Līvāni
# Jersika
# Sergunta
# Nīcgale
# Vabole
# Līksna
# 383. kilometrs
# 387. kilometrs
# Daugavpils

## Bijušās stacijas un pieturas
* **[[Kalpaka postenis]]** — 1925. gadā ierīkots elektrocentralizācijas postenis (sākumā skaitījās atsevišķa stacija) starp Rīgas galveno staciju un tagadējo Vagonu parku. Vēlāk dēvēts citos nosaukumos, līdz 50. gados pārcelts citur.
* **[[5. kilometrs]]** — 20. gadsimta sākumā līdz ar šķirošanas stacijas ierīkošanu uzbūvēts ceļa postenis, atradās pēc tagadējā Vagonu parka. Pastāvēja kā vilcienu pietura līdz pat 1956. gadam.
* **[[Dreiliņi (stacija)|Dreiliņi]]** — pietura atradās pirms tagadējiem Jāņavārtiem, pastāvēja no 1918. gada līdz pat Ogres virziena elektrifikācijai.
* **[[Dendrārijs (stacija)|Dendrārijs]]** — pieturas punkts starp Jumpravas un Skrīveru stacijām. Atvērts 1972. gadā, slēgts 2019. gadā.
* **[[Aiviekste (stacija)|Aiviekste]]** — pieturas punkts starp Pļaviņu un Ozolsalas stacijām, pastāvēja no 1928. līdz 1944. gadam.
* **[[Ozolsala (stacija)|Ozolsala]]** — pieturas punkts starp Pļaviņu un Krustpils stacijām. Atvērts 1942. gadā, slēgts 2019. gadā.
* **[[Ruži (stacija)|Ruži]]** — pieturas punkts starp Nīcgales un Vaboles stacijām, atvērts 1958. gadā, slēgts 1990. gados, pēc Krustpils—Daugavpils maršruta piepilsētas vilcienu atcelšanas.
* **[[381. kilometrs]]** — Daugavpils dzelzceļa mezgla ceļa postenis, no kura atzarojās līnija uz 8. kilometra posteni. Atradās starp Līksnas staciju un 383. kilometra posteni. Postenis kopā ar atzarojumu likvidēts 1990. gadu sākumā.
* **[[Mežciems (stacija)|Mežciems]]** — pieturas punkts starp 383. kilometra un 387. kilometra ceļa posteņiem. Atvērts 1938. gadā, slēgts 2011. gadā.
* **[[Nometne (stacija)|Nometne]]** — pieturas punkts starp 383. kilometra un 387. kilometra ceļa posteņiem. Atvērts 1926. gadā armijas vajadzībām, slēgts Otrā pasaules kara laikā.
* **[[Cietoksnis (stacija)|Cietoksnis]]** — pieturas punkts, atvērts 1935. gadā, slēgts Otrā pasaules kara laikā. Atradās starp 387. kilometra ceļa posteni un Daugavpils staciju.

## Galerija

Attēls:Dzelzceļa līnija Rīga—Daugavpils pirms 1914.jpg|Dzelzceļa līnija Rīga—Daugavpils (pirms 1914. gada)
Attēls:Ogres dzelzceļa tilts pirms 1940.jpg|Ogres dzelzceļa tilts (pirms 1940. gada)
Attēls:Rīgas - Maskavas vilciens uz Aiviekstes tilta pirms 1940.jpg|Rīgas—Maskavas vilciens uz Aiviekstes tilta (pirms 1940. gada)
Attēls:DR1A-172 pie Dendrārija pieturas punkta.JPG|Maršruta Rīga — Daugavpils dīzeļvilciens DR1A-172 posmā Jumprava—Dendrārijs
Attēls:Dzelzceļa līnija Rīga - Daugavpils posmā Muldakmens - Skrīveri (2).jpg|Dzelzceļa līnija Rīga—Daugavpils posmā Muldakmens—Skrīveri
Attēls:Dzelzceļa līnija Rīga - Daugavpils posmā Saulkalne - Ikšķile (2).jpg|Dzelzceļa līnija Rīga—Daugavpils posmā Saulkalne—Ikšķile
File:Dzelzceļa līnija Rīga - Daugavpils posmā Kaibala - Lielvārde.jpg|Dzelzceļa līnija Rīga—Daugavpils posmā Kaibala—Lielvārde
File:Dzelzceļa līnija Rīga - Daugavpils posmā Ķegums - Lielvārde.jpg|Dzelzceļa līnija Rīga—Daugavpils posmā Ķegums—Lielvārde
Attēls:Krustpils - Daugavpils - Indra 1940.JPG|Vilcienu saraksts maršrutā Krustpils—Daugavpils—Indra 1940. gada vasarā


## Ārējās saites
* Daugavpils līnijai veltīta fotoizstāde
* 
* 
* 

## Atsauces